Projekts

**LATVIJAS REPUBLIKAS MINISTRU KABINETS**

2016.gada Noteikumi Nr.

Rīgā (prot. Nr. .§)

**Muitas deklarācijas papildu aiļu aizpildīšanas un dabasgāzes un elektroenerģijas deklarēšanas kārtība**

Izdoti saskaņā ar Muitas likuma

6.panta 2. un 3.punktu

1. Noteikumi nosaka papildus aizpildāmās ailes muitas deklarācijā un dabasgāzes un elektroenerģijas deklarēšanas kārtību.

2. Lai pieteiktu preces muitas procedūrai – eksports –, papildus Komisijas 2015.gada 17.decembra Deleģētās regulas (ES) Nr.2016/341, ar ko papildina Eiropas Parlamenta un Padomes Regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446, C1 papildinājumā (turpmāk – regulas Nr.2016/341 C1 papildinājums) noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341C1 papildinājumā noteiktajā fakultatīvi aizpildāmo aiļu sarakstā:

2.1. visos gadījumos 2., 6., 8., 14., 15.a, 18. (Identitāte) aili, 20.ailes pirmo un otro nodalījumu, 22. (Valūta), 22. (Summa), 23., 24., 29., 30. un 35.aili;

2.2. ja preču eksports saistīts ar preču novietošanu muitas noliktavā, – 49.aili;

2.3. ja eksportējamo preču preferenciālo izcelsmi apliecina ar kādu no preferenciālo preču izcelsmi apliecinošajiem dokumentiem, eksporta muitas deklarācijas 44.ailē norāda preferenciālo preču izcelsmi apliecinošā dokumenta numuru un datumu.

3. Uzglabāšanas muitas noliktavā procedūras piemērošanai precēm, lai pirms eksporta saņemtu īpašās eksporta kompensācijas maksājumu, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas C1 papildinājumā noteiktajā fakultatīvi aizpildāmo aiļu sarakstā, – 8., 14., 25., 26., 30., 46. un 49.aili.

4. Lai piemērotu reeksportu pēc īpašas procedūras, kas nav muitas noliktavas procedūra, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā:

4.1. visos gadījumos 2., 6., 8., 14., 15.a, 18. (Identitāte) aili, 20.ailes pirmo un otro nodalījumu, 22. (Valūta), 22. (Summa), 23., 24., 29., 30. un 35.aili;

4.2. ja preču reeksports saistīts ar preču novietošanu muitas noliktavā, – 49.aili.

5. Lai piemērotu reeksportu pēc uzglabāšanas muitas noliktavā, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā, – 2., 6., 8., 14., 17.a, 25., 26., 29. un 46.aili.

6. Lai piemērotu muitas procedūru – izvešana pārstrādei –, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā:

6.1. visos gadījumos 2., 6., 8., 14., 15.a aili, 20.ailes pirmo un otro nodalījumu, 22. (Valūta), 22. (Summa), 23., 24., 29., 30. un 35.aili;

6.2. ja preču izvešana saistīta ar preču novietošanu muitas noliktavā, – 49.aili.

7. Lai piemērotu muitas procedūru – tranzīts (Savienības tranzīta procedūru un *TIR* procedūru) –, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas tranzīta deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā:

7.1. visos gadījumos 2., 6., 8., 17., 19., 21. (Identitāte), 25. un 26. aili;

7.2. ja muitas procedūras noformēšanas brīdī ir pieejams nosūtītāja EORI numurs, - 2. (Nr.) aili;

7.3. ja muitas procedūras noformēšanas brīdī ir pieejams saņēmēja EORI numurs, - 8. (Nr.) aili.

8. Lai piemērotu muitas procedūru – laišana brīvā apgrozībā –, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā:

8.1. visos gadījumos 2., 6., 8., 14., 17.a (ja galamērķa valsts nav Latvijas Republika), 20.ailes pirmo un otro nodalījumu, 23., 24., 29., 30., 35., 43., 47. (Likme), 47. (Summa) un 47. (MV) aili;

8.2. ja transporta līdzeklis ir zināms muitas procedūras noformēšanas brīdī, -18. (Identitāte) aili;

8.3. ja deklarē akcīzes preces, – 33.ailes piekto nodalījumu;

8.4. ja piemēro tarifa kvotu, – 39.aili;

8.5. ja muitas vērtību nepieciešams koriģēt ar Eiropas Parlamenta un Padomes 2013.gada 9.oktobra Regulas (ES) Nr.952/2013, ar ko izveido Savienības Muitas kodeksu (turpmāk – regula Nr.952/2013), 71. un/vai 72.pantā norādītajām izmaksām, – 12.aili;

8.6. ja iepriekš piemērota muitas procedūra – novietošana muitas noliktavā, – 49.aili;

8.7. ja nepieciešams norādīt saistošās izziņas par tarifu (SIT) lēmuma atsauces numuru, – 44.aili.

9. Lai precēm piemērotu muitas procedūru – ievešana pārstrādei vai pagaidu ievešana –, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā:

9.1. visos gadījumos 2., 6., 8., 14., 17.a (ja galamērķa valsts nav Latvijas Republika), 20.ailes pirmo un otro nodalījumu, 23., 24., 29., 30., 35. un 43.aili;

9.2. ja deklarē akcīzes preces, – 33.ailes piekto nodalījumu;

9.3. ja muitas vērtību nepieciešams koriģēt ar regulas Nr.952/2013 71. un/vai 72.pantā norādītajām izmaksām, – 12.aili;

9.4. ja piemēro muitas procedūru – pagaidu ievešana ar daļēju atbrīvojumu no ievedmuitas nodokļa, – 47.aili;

9.5. ja iepriekš piemērota muitas procedūra – novietošana muitas noliktavā, – 49.aili.

10. Lai novietotu preces muitas noliktavā, papildus regulas Nr.2016/341 C1 papildinājumā noteiktajām obligāti aizpildāmajām ailēm aizpilda šādas muitas deklarācijas ailes, kas minētas regulas Nr.2016/341 C1 papildinājumā noteiktajā fakultatīvi aizpildāmo aiļu sarakstā, – 8., 14., 15.a aili, 33.ailes pirmo nodalījumu, 33.ailes piekto nodalījumu, ja deklarē akcīzes preces, un 46.aili.

11. Šo noteikumu 2., 4., 6., 8. un 10.punktā noteiktajos gadījumos, aizpildot muitas deklarācijas 24.aili, datus par darījuma veidu kodē izmantojot Komisijas 2010.gada 9.februāra Regulas (ES) Nr.113/2010, ar ko attiecībā uz tirdzniecības aptvērumu, datu definīciju, statistikas apkopošanu par tirdzniecību uzņēmumu raksturlielumu dalījumā un faktūras valūtas dalījumā un īpašām precēm vai pārvietojumiem īsteno Eiropas Parlamenta un Padomes Regulu (EK) Nr.471/2009 par Kopienas statistiku attiecībā uz ārējo tirdzniecību ar ārpuskopienas valstīm, II pielikuma kodu kombināciju A slejā un to apakšnodaļas B slejā, kā arī ievērojot, ka II pielikuma tabulas B slejā A slejas 6.kodam atbilst šādi nacionālie kodi:

11.1. “1” – darbības, kas paredz maksas vai bezmaksas remontu un maksas vai bezmaksas tehnisko apkopi;

11.2. “2” – darbības, kas seko maksas vai bezmaksas remontam un maksas vai bezmaksas tehniskajai apkopei.

12. Latvijas Republikā ievesto un no Latvijas Republikas izvesto dabasgāzi, ko transportē pa cauruļvadiem, persona deklarē reizi mēnesī (līdz nākamā mēneša 15.datumam), muitas iestādē iesniedzot preču nodošanas un pieņemšanas aktu un muitas deklarāciju.

13. Latvijas Republikā ievesto un no Latvijas Republikas izvesto elektroenerģiju persona deklarē reizi mēnesī (līdz nākamā mēneša 15.datumam), muitas iestādē iesniedzot saskaņošanas aktu un muitas deklarāciju.

14. Atzīt par spēku zaudējušiem Ministru kabineta 2013.gada 10.decembra noteikumus Nr.1411 “Noteikumi par papildus aizpildāmajām ailēm muitas deklarācijā” (Latvijas Vēstnesis, 2013, 244.nr.)

Ministru prezidents M.Kučinskis

Finanšu ministre D.Reizniece-Ozola

13.10.2016. 11.28

1029

M.Vībāne

67095559, Marika.Vibane@fm.gov.lv

L.Ūlupe

67120815, Lilita.Ulupe@vid.gov.lv